open-index/open-wikipedia-markdown huggingface dataset:
Tasapeliveikkaus

**Tasapeliveikkaus** oli Veikkauksen peli, jonka ideana oli löytää tasapeliin päättyvät jalkapallo-ottelut. Talvella pelattiin englantilaisia kohteita ja kesällä suomalaisia. Tasapeliveikkaus lanseerattiin vuonna 1969 ja lopetettiin kannattamattomaksi käyneenä vuonna 1982.

Tasapeliveikkauksen kupongilla oli 40 ottelua, joista veikkaajan tuli poimia kahdeksan ottelua, joiden hän uskoi päättyvän tasan. Oikein arvatusta tasapelistä sai kolme pistettä. Alkuperäisessä pisteytyksessä vierasvoittoon päättyneestä ottelusta sai kaksi pistettä ja kotivoittoon päättyneestä 1,5 pistettä. Tasapeliveikkauksen loppuaikoina pistelaskua muutettiin niin, että vierasvoitto antoi yhden pisteen ja kotivoitosta ei saanut lainkaan pisteitä. Peruutettujen otteluiden kohdalla käytettiin arvottua tulosta.

Voittoluokkia tasapeliveikkauksessa oli kolme.

## Lähteet
La Rochefoucauld (Charente)

**La Rochefoucauld** on kunta Charenten departementissa Poitou-Charentesin hallintoalueella Ranskassa. Kunnassa oli 3 228 asukasta vuoden 1999 väestönlaskennassa. La Rochefoucauld’n pinta-ala on seitsemän neliökilometriä.

## Lähteet
Naistenmiehet

**Naistenmiehet** on Warner Bros. International Televisionin tuottama miesten Sinkkuelämäksi tituleerattu yhdysvaltalainen draamasarja. Sarja kertoo neljän newyorkilaiskaveruksen, James Walkerin, Brody Johnsin, Karl Mixworthyn ja Duncan Collinsworthin elämästä. Kaikki neljä ovat menestyviä liikemiehiä, mutta rakkauselämässä heillä on ongelmia.

## Henkilöt
* Duncan Collinsworth (Dylan McDermott), Reveal Cosmetics -yhtiön toimitusjohtaja
* Brody Johns (Christopher Titus), Alpha Crisis Management -yhtiön toimitusjohtaja
* Karl Mixworthy (Joshua Malin), Flexor-Williams -yhtiön toimitusjohtaja
* James Walker (Michael Vartan), Amerimart Industries -yhtiön toimitusjohtaja

## Jaksot

## Sarja Suomessa
Suomessa sarjaa esittää MTV3-kanava. Sarja tulee sunnuntai-iltaisin puoli yhdentoista jälkeen. Sarjaa esitetään Suomessa 29.6-7.9.2008. 

## Aiheesta muualla
*Sarjan esittely MTV3:n sivuilla
*Big Shots -sarja IMDb-sivustolla
*Sarjan esittely ABC:n sivuilla
Kobona

**Kobona** () on kylä Leningradin alueen Kirovskin piirin Suhojen kunnassa Venäjällä. Se sijaitsee Kobonajoen suussa Laatokan rannalla lähellä Laatokan kanavaa. Kylän suomalainen nimi on ollut Koponi.

Kylä mainitaan ensimmäisen kerran Novgorodin Vatjan viidenneksen verokirjassa vuonna 1499 tai 1500. Perinteinen elinkeino oli kalastus. 1700-luvulla vanhan Laatokan kanavan rakentamisen jälkeen asukkaat harjoittivat myös kaupankäyntiä. Toisen maailmansodan aikana Kobonasta alkoi piiritetyn Leningradin ulkomaailmaan yhdistänyt "Elämän tie". Siellä sijaitsi evakuointikeskus ja satama, jonne oli vedetty rautatielinja.

Kobonassa on toimiva Nikolaos Ihmeidentekijän kirkko. Elämän tielle ja runoilija Aleksandr Prokofjeville omistettu museo tuhoutui tulipalossa huhtikuussa 2010. Seutu on suosittu virkistyskalastuskohde.

## Lähteet

## Aiheesta muualla

* Kobonan kylälle omistettu sivusto  
* Kobona Leningradin alueen kulttuuri -tietosanakirjassa
Vanni Fucci

**Vanni Fucci** oli italialainen kirkkovaras ja Danten jumalaisessa näytelmässä esiintyvä henkilöhahmo. Hän ryösti Pistoian kirkon aarteen vuonna 1293. Hän esiintyy Danten helvetissä varkaiden joukossa, sekä Dan Simmonsin novellissa *[[Vanni Fucci elää, voi hyvin ja asuu helvetissä]]*.
Gianni Schicchi (henkilö)

**Gianni Schicci** oli italialainen testamentin väärentäjä ja Danten helvetin henkilöhahmo. Dante ja Vergilius tapasivat hänet helvetin kahdeksannessa piirissä väärentäjien joukossa, raivotaudin vaivaamana. Hän oli väärentänyt Buoso Donatin testamentin tekeytymällä jo kuolleeksi Donatiksi ja sanellut itselleen edullisen testamentin. Puccini sävelsi aiheesta oopperan *[[Gianni Schicchi]]*.
Adamo da Brescia

**Adamo da Brescia** tai "Mestari Adam" (k. 1281) oli italialainen pahamaineinen rahanväärentäjä. Hän oli kotoisin Brescian kaupungista. Hän väärensi Johannes Kastajan kuvilla varustettuja rahoja useita vuosikymmeniä, kunnes jäi kiinni ja poltettiin roviolla vuonna 1281. Hän esiintyy Danten helvetissä kahdeksannen piirin alimmassa osastossa väärentäjien joukossa vesipöhön vaivaamana.
Bocca degli Abati

**Bocca degli Abati** oli italialainen maanpetturi, joka petti Montapertin taistelussa 1260 oman joukkonsa guelfit katkomalla näiden lipunkantajalta kädet. Hän on myös Danten helvetin henkilöhahmo, ja esiintyy yhdeksännen piirin toisessa osastossa maanpetturien joukossa. Dante astuu vahingossa hänen päälleen hänen maatessaan jäätyneenä Kokytos-virtaan.

## Lähteet

## Aiheesta muualla
* 
*
Brunetto Latini

**Brunetto Latini** (noin 1210 Firenze, Firenzen tasavalta – 1294) (latinaksi *Burnectus Latinus*, italiaksi myös *Burnecto Latino*) oli italialainen kirjailija, filosofi ja Dante Alighierin opettaja. 

Latini osallistui guelfien vallankumoukseen vuonna 1250. Hän toimi firenzeläisten lähettiläänä Alfons X:n hovissa ja oli jonkin aikaa karkotettuna Ranskaan. Hän kirjoitti siellä pääteoksensa, ranskankielisen ensyklopedian. Hänen tuotantoonsa kuuluu myös *[[Jumalainen näytelmä|Jumalaisen näytelmän]]* edeltäjä *Tesoretto*. Hän esiintyy myös Danten helvetissä ikuisessa tulisateessa sodomiittien joukossa. Ranskassa ollessaan hän kirjoitti *Tesoretton* ja proosan *Li Livres dou Trésor*. Hän myös käänsi italiaksi teoksen *Rettorica*. 

## Lähteet
Medusan isku

**Medusan isku** (*The Bourne Supremacy*) on vuonna 2004 ensi-iltansa saanut Paul Greengrassin ohjaama toimintatrilleri. Se perustuu löyhästi Robert Ludlumin samannimiseen romaaniin ja on Bourne-elokuvasarjan toinen osa.

## Juoni

Tapahtumat kietoutuvat yhdysvaltalaisen tiedustelupalvelu CIA:n salaisen Treadstonen-operaation ja sen seuraajan Blackbriarin ja erityisesti Treadstonen ensimmäisen agentin Jason Bournen (Matt Damon) ympärille. Tarina jatkuu lähes suoraan edellisen elokuvan lopusta.

Jason Bourne ja Marie Helena Kreutz (Franka Potente) viettävät nyt rauhallista elämää Intiassa. Berliinissä tapetaan kaksi CIA:n agenttia kesken tehtävän ja murhaaja jättää rikospaikalle Bournen sormenjäljen lavastakseen tämän syylliseksi. Agentit tappanut murhaaja tulee etsimään myös Bournea, mutta onnistuu surmaamaan vain tämän tyttöystävän Kreutzin. Luullessaan hyökkäyksen takana olleen häntä aiemmin vainonneen CIA:n, Bourne käy sen kimppuun ja pyrkii selvittämään menneisyytensä nyt kun Kreutz on kuollut.

## Näyttelijät

## Arvioita
*Turun Sanomien* Tapani Maskulan mielestä *Medusan isku* on tyypillinen hittifilmin jatko-osa, jossa pyritään jäljittelemään alkuperäisteoksen vetovoimaa. Tämä onnistuukin hänestä varsin hyvin, sillä käsikirjoittaja Tony Gilroy osoittaa jälleen taitonsa tiukan jännityspaketin koostamisessa, ja ohjaajaksi on saatu dokumenttidraamalla *[[Bloody Sunday – verinen sunnuntai]]* (2001) mainetta saavuttanut Paul Greengrass.

## Lähteet
McLaren MP4-20

**McLaren MP4-20** on Formula 1 -auto, jota McLaren-talli käytti kaudella . Auton suunnittelusta vastasivat tekninen johtaja Adrian Newey ja pääsuunnittelija Mike Coughlan. Voimanlähteenä autossa oli Mercedeksen iskutilavuudeltaan kolmelitrainen V10-moottori. 

Kilpailuissa autoa ajoivat suomalainen Kimi Räikkönen numerolla yhdeksän ja kolumbialainen Juan Pablo Montoya numerolla kymmennen. Montoyaa tuurasivat hänen sairauslomansa aikana testikuljettajat, Bahrainin GP:ssä espanjalainen Pedro de la Rosa ja San Marinon GP:ssä itävaltalainen Alexander Wurz. Auto kuuluu epäluotettavuudestaan huolimatta McLarenin kaikkien aikojen voitokkaimpiin autoihin, sillä se saavutti kauden aikana 10 voittoa.

Auton nimi tulee sanoista **M**cLaren **P**roject **4**, **20**th design.

## Tekniikka
### Auto
*Runko: hiilikuidusta ja alumiinista valmistettu hunajakennorakenteinen monokokkirunko.
*Renkaat: Michelinin valmistamat urarenkaat Enkein vanteilla.
*Paino: n. 600 kilogrammaa.
*Voimansiirto: McLarenin valmistama seitsemänvaihteinen puoliautomaattinen vaihdelaatikko, jossa on myös peruutusvaihde, käsikytkimellä. 

### Moottori
*Nimi: Mercedes-Benz F110R V10
*Sijoituspaikka: Kuljettajan takana pituussuunnassa.
*Tekniset tiedot: Kymmenen sylinteriä V-asennossa 90° kulmassa. Iskutilavuus 3 000 cc (kolme litraa). Jokaista sylinteriä kohden on neljä venttiiliä (DOHC) eli moottori on 40 venttiilinen. Moottori on vapaasti hengittävä.

## Formula 1 -tulokset

## Aiheesta muualla
Ganelon

**Ganelon** tai **Ganellone** oli Rolandin laulussa esiintyvä kristitty kreivi, joka kavalsi saraseeneille Rolandin ja hänen joukkonsa. Kaarle Suuri mestautti hänet petturina. Ganelon on myös Danten helvetissä.
Sinon

**Sinon** () oli Vergiliuksen *[[Aeneis]]*-teoksen mukaan Troijan sotaan osaa ottanut kreikkalainen. Kun kreikkalaiset olivat saaneet puuhevosen valmiiksi ja teeskennelleet poistuvansa, Sinon jättäytyi jälkeen ja antautui troijalaisille. Hänen kerrottiin viekkailla puheillaan saaneen troijalaiset viemään itsensä ja puuhevosen kaupunkiin. Sinon esiintyy hahmona myös Dante Alighierin *[[Jumalainen näytelmä|Jumalaisen näytelmässä]]*, jossa hän on helvetissä väärentäjien joukossa, ja William Shakespeare käytti häntä esimerkkinä petollisesta ihmisestä. Homeros ei mainitse Sinonia.
Foxtrot (albumi)

**Foxtrot** on rock-yhtye Genesiksen neljäs studioalbumi, joka ilmestyi vuonna 1972. 

Albumin aloituskappale ”Watcher of the Skies” tunnetaan erityisesti Tony Banksin mahtipontisesta mellotron-introsta. Myös yli 20-minuuttinen päätöskappale ”Supper’s Ready” lukeutuu useimpien Genesis-ystävien suosikkeihin ja progressiivisen rockin klassikoihin. ”Supper’s Ready” kertoo hyvän ja pahan välisestä taistelusta ja sen sanoitus sai alkunsa Peter Gabrielin kokemasta yliluonnollisesta ilmiöstä. Konserteissa Peter Gabriel esitti tätä kappaletta muun muassa pukeutuneena kukaksi. 
Albumin kappaleista myös ”Get ’Em Out by Friday” kuului Genesiksen konserttiohjelmistoon usean vuoden ajan.

Albumi ylsi Britannian albumilistalla sijalle 12, mutta ei yltänyt listoille Yhdysvalloissa.

## Kappaleet

### A-puoli
#
#(säv. ja san. Banks)
# 
# 

### B-puoli
# 
#
#*(I) "Lover’s Leap" 
#*(II) "The Guaranteed Eternal Sanctuary Man" 
#*(III) "Ikhnaton and Itsacon and Their Band of Merry Men" 
#*(IV) "How Dare I Be So Beautiful?" 
#*(V) "Willow Farm" 
#*(VI) "Apocalypse in 9/8"
#*(VII) "As Sure As Eggs Is Eggs (Aching Men’s Feet)"

## Kokoonpano
*Peter Gabriel – laulu, huilu, lyömäsoittimet, oboe
*Steve Hackett – sähkökitara, 12-kielinen kitara, akustinen kitara  
*Tony Banks – urut, mellotron, piano, sähköpiano, 12-kielinen kitara, taustalaulu
*Mike Rutherford – basso, bassojalkio, 12-kielinen kitara, sello, taustalaulu
*Phil Collins – rummut, laulu, lyömäsoittimet

## Lähteet
*http://www.discogs.com/Genesis-Foxtrot/master/28853 Viitattu 10.7.2012.
Manner (sukunimi)

**Manner** on suomalainen sukunimi, joka voi viitata seuraaviin tunnettuihin henkilöihin:

*Aarne Manner (1923–2004), yrittäjä ja yritysjohtaja, teollisuusneuvos, Yrjö Mannerin poika
*Aino Manner (1884–1961), näyttelijä
*Aino Manner (1893–1959), kirjailija
*Albin Manner (1888–1954), poliitikko
*Arvo Manner (1887–1962), maaherra
*Eero Manner (1913–1999), oikeuskansleri
*Erkki Manner (1909–1983), diplomi-insinööri ja yritysjohtaja, teollisuusneuvos 
*Eeva-Liisa Manner (1921–1995), runoilija
*Harri Manner (1945–2021), graafikko, kuvittaja ja kirjailija
*Juha Manner (s. 1954), asianajaja ja kunnallispoliitikko
*Juhana Manner (s. 1947), elokuvaohjaaja
*Keijo Manner (s. 1955), juristi, pankinjohtaja, kauppaneuvos
*Kullervo Manner (1880–1939), poliitikko
*Leo J. Manner (1886–1956), kirjailija ja suomentaja
*Matti Manner (s. 1953), asianajaja ja varatuomari
*Max Manner (s. 1965), kirjailija
*Mikko Manner (s. 1974), jääkiekkoilija
*Olga Manner (1883–1938), toimittaja, suomentaja ja feministi
*Pekka Manner, arkkitehti
*Petra Manner (s. 1985), urheilutoimittaja
*Riikka Manner (s. 1981), poliitikko
*Ringa Manner (s. 1987), muusikko
*Robert Manner (k. 2013), venäjänsuomalainen lehtimies
*Rolf Manner (1919–2003), professori, maataloustieteilijä
*Santtu Manner (s. 1978), salibandynpelaaja
*Sofia Manner (s. 1997), jalkapalloilija
*Sulevi Manner, Juha Nummisen ja Eero J. Tikan yhteinen kirjailijanimi.
*Teppo Manner (s. 1991), näyttelijä
*Timo Manner, ent. Remsujeff (1874–1940), vienankarjalainen kauppias ja heimoaktiivi
*Topi Manner (s. 1974), yritysjohtaja
*Viktor Manner (1864–1936), kaupunginlääkäri ja lääkintöneuvos
*Yrjö Manner (1893–1975), yrittäjä ja yritysjohtaja, teollisuusneuvos.

## Katso myös
*Mantere (sukunimi)
Arje Nadbornik

**Arje Nadbornik** (7. lokakuuta 1935 Helsinki – 5. heinäkuuta 2008 Helsinki) oli suomalainen kreikkalais-roomalaisen tyylin painija.

Nadbornik osallistui Méxicon 1968 olympialaisiin kreikkalais-roomalaisen painin raskaassa sarjassa mutta ei sijoittunut. MM-kilpailuihin hän osallistui Tampereella vuonna 1965. EM-kilpailuissa hän sijoittui yhdeksänneksi Västeråsissa vuonna 1968. Ainoan Suomen mestaruutensa hän voitti vuonna 1971. Seuratasolla hän edusti Helsingin Paini-Miehiä.

Arje Nadbornikin isä Joshua Nadbornik oli jalkapallon Suomen mestari ja maajoukkuepelaaja.

## Saavutuksia

* EM-kisoissa 9. sija 1968 (kreikkalais-roomalainen paini, raskas sarja)
* PM-hopeaa 1965 ja 1971
* Suomen mestaruus 1971
* SM-hopeaa 1961 ja -pronssia 1965

## Lähteet

* 

### Viitteet
Plato Tiburtinus

**Plato Tiburtinus** tai **Plato Tivolilainen** oli 1100-luvun alussa elänyt italialainen kääntäjä. Hän käänsi arabian- ja hepreankielisiä tekstejä latinaksi, muiden muassa ensimmäinen latinankielinen maininta astrolabista on häneltä peräisin (käänsi al-Battanin *Kitab az-Zij* -teoksen nimelle *De Motu Stellarum*). Hän käänsi paljon muitakin astrologiaa, tähtitiedettä ja matematiikkaa sivuavia teoksia, kuten esimerkiksi Ptolemaioksen *Tetrabiblos*-teoksen arabiankielisen käännöksen latinaksi. Kaikki käännökset hän teki asuessaan Barcelonassa.

Plato syntyi Tivolin kaupungissa, mutta eli osan elämästäänsä Barcelonassa ja teki käännöstyötänsä Abraham bar Hiyyan avustamana. 

## Lähteet
Adema

**Adema** on viisihenkinen rockyhtye Bakersfieldistä, Kaliforniasta. Yhtyeen jäseniin kuuluvat sanoittaja Mark Chaves (Korn-yhtyeen Jonathan Davisin pikkuvelipuoli), soolokitaristi ja pianisti Tim Fluckey, rytmikitaristi Mike Ransom, basisti Dave Deroo ja rumpali Kris Kohls. Kitaristi Mike Ransom lähti yhtyeestä vuonna 2003 ja Mark Chavez vuonna 2004. Luke Caraccioli otti Chavezin paikan vuoden 2005 alkupuolella *Planets*-albumin ajaksi, mutta erosi jo pari kuukautta myöhemmin vuoden lopulla. Level-yhtyeen Bobby Reeves järjestettiin vuonna 2006 korvaamaan Caracciolia. Paria kuukautta myöhemmin saman yhtyeen Ed Faris järjestettiin korvaamaan Mike Ransom. Tämä kokoonpano oli koossa vain *Kill the Headlights* -albumin ajan. Kun Chavez ja Ransom saivat vuonna 2007 idean palauttaa Ademan sen vanhaan kokoonpanoon. Reeves ja Faris jättivät bändin. 

Vuosien saatossa adema hajosi taas uudestaan, jättäen bändiin enää vain Dave Deroon, Tim Fluckeyn ja Krish Kohlsin. 

Adema jatkoi triona ja julkaisi kuuden kappaleen sisältävän "Topple the Giants" -Ep:n. 

Kesällä 2017, Adema ilmoitti Mark Chavesin palanneen takaisin bändiin.

## Diskografia
* 
* 
* 
*
Jennifer O’Neill

**Jennifer O’Neill** (s. 20. helmikuuta 1948) on yhdysvaltalainen näyttelijä. Hän syntyi Rio de Janeirossa, Brasiliassa, työskenteli nuoruudessaan mallina ja on myös julkaistu kirjailija.

O’Neill teki läpimurtonsa näyttelijänurallaan vuonna 1971 roolilla Robert Mulliganin elokuvassa *Kesä '42*. Hän on sittemmin esiintynyt useissa muissa tunnetuissa elokuvissa, joiden joukossa on David Cronenbergin *[[Scanners – tappava ajatus]]* (1981). 

Television puolella O’Neill on esiintynyt muun muassa sarjassa *Cover Up* (1984–1985), jonka alkuperäinen miespääosan näyttelijä Jon-Erik Hexum kuoli tapaturmaisesti kuvauksissa vuoden 1984 lokakuussa.

O’Neill yritti teininä itsemurhaa. Vuonna 1982 hän ampui itseään vatsaan poliisin mukaan vahingossa tarkistaessaan, oliko ase ladattu. Hänellä on ollut monta avioliittoa. Tätä nykyä hän on uskoontullut kristitty. 

## Lähteet

## Aiheesta muualla
*
Michael Clayton

**Michael Clayton** on Tony Gilroyn käsikirjoittama ja ohjaama lakiaiheinen jännityselokuva vuodelta 2007. 

## Juoni
Michael Clayton (George Clooney) on newyorkilaisen lakiasiaintoimiston likaisen työn tekijä. Firman suurimman asiakkaan U-Northin valmistamat vesakkomyrkyt ovat aiheuttaneet syöpää ja tämä on vaarassa paljastua, kun Claytonin mieleltään epävakaa kollega Arthur Edens (Tom Wilkinson) saa käsiinsä asiaa käsittelevän muistion ja kokee asiakseen paljastaa sen. U-Northin päälakimies Karen Crowder (Tilda Swinton) lähettää seuraajat Edensin perään ja lopulta tapattaa tämän ja lavastuttaa tapauksen itsemurhaksi. Clayton alkaa epäillä ja selvittää tapausta. Lopulta Crowder yrittää tapattaa myös Claytonin, mutta tämä selviytyy ja paljastaa kaiken poliiseille.

## Näyttelijät

## Vastaanotto
Tilda Swinton sai suorituksestaan Parhaan naissivuosan Oscar-palkinnon. Elokuva oli ehdolla parhaan elokuvan kategoriassa ja tuotti viisi muutakin ehdokkuutta: Clooneylle miespääosasta, Wilkinsonille miessivuosasta, Gilroylle ohjauksesta ja alkuperäiskäsikirjoituksesta sekä James Newton Howardille musiikista. Elokuva toi myös neljä Golden Globe -ehdokkuutta.

*Uuden Suomen* Susanna Bellin mielestä George Clooney onnistuu aina, kun hylkää maireat maneerinsa, kuten tässä elokuvassa. Trilleri noudattaa hänestä fiktion stereotypiaa, jossa juristeille on varattu roiston osa, mutta pahin heistä on piristävästi roolitettu naiseksi (Swinton). Parhaan roolityön tekee Bellin mielestä Tom Wilkinson mielenterveytensä menettävänä juristina, ja myös Sydney Pollack, näyttelee hyvin lakifirman pomoa.

## Lähteet
* 
### Viitteet

## Aiheesta muualla
*  
*  
*
Johan Oscar Smith

**Johan Oscar Smith** (s. 11. lokakuuta 1871 Fredrikstad, Norja – 1. toukokuuta 1943 Horten, Norja) oli norjalainen kristitty, joka perusti Kristillisen Seurakunnan eli Smithin ystävät. 15-vuotiaana Smith lähti merille ja kaksi vuotta myöhemmin hän aloitti palveluksen Norjan laivastossa. Uskoon tultuaan hän perusti Kristillisen Seurakunnan. Hän julisti Jumalan sanaa koko elämänsä ajan, ja seurakunnan johtajan tehtävät jäivät hänen kuoltuaan laivastosta löytämänsä kadetin Elias Aslaksenin vastuulle.
Oslofjord Convention Center

**Oslofjord Convention Center** on Stokkessa Vestfoldin läänissä Norjassa sijaitseva konferenssikeskus. Aikaisemmin sen nimi oli **Brunstad Conference Center**. Rakennukset omistaa Brunstadin Kristillinen Seurakunta, mutta toimintaa hoitaa erillinen yritys. Seurakunta on keskuksen suurin käyttäjä: sen kesäkokoukseen paikalle saapuu yli 8&nbsp;000 ihmistä. Nukkumapaikkoja keskuksessa on 6&nbsp;000 ja isossa salissa on 6&nbsp;800 istumapaikkaa, mutta vuonna 2011 rakennuksia oltiin laajentamassa ja samalla aiottiin tehdä esimerkiksi urheiluun liittyviä rakennuksia. 


Kuva:MoteDKMpaaBCC.jpg|Kokoussali täynnä ihmisiä
Kuva:Konferansesenter2.jpg|Päärakennus


## Lähteet

## Aiheesta muualla

* Keskuksen verkkosivut
Jason-2

**Jason-2** oli maapallon meriä ja ilmastonmuutosta tutkiva tieteellinen satelliitti. Sen tehtäviin kuului mm. merenpinnan vaihteluiden mittaus. Jason 2 tutki myös merivirtojen muutoksia, vuorovesi-ilmiötä, merien kiertoliikettä, aallokkoa ja pyörteitä. Jason-2 -satelliitin ovat toteuttaneet Yhdysvaltain avaruusjärjestö NASA, Yhdysvaltain kansallinen meri- ja ilmakehähallinto NOAA, Ranskan avaruusjärjestö CNES sekä Euroopan sääsatelliittijärjestö EUMETSAT. Jason-2 -satelliitti täydensi edeltäjänsä, joulukuussa 2001 avaruuteen laukaistun Jason 1 -satelliitin mittauksia. Nämä hankkeet olivat jatkoa NASAn ja CNESin yhteiselle TOPEX/Poseidon-merentutkimussatelliitille, joka laukaistiin avaruuteen vuonna 1992. 

Satelliitin toiminta päättyi vuonna 2019. 
Tutkimustoimintaa jatkaa Jason-3 -satelliitti.

## Satelliitin mitat ja rata

Jason-2 on noin neljä metriä korkea rakennelma ( 1 m x 1 m x 3,7 m). Sen kokonaismassa on noin 500 kg.

Satelliitti laukaistiin 1336 km korkealle kiertoradalle, jonka inklinaatio eli kaltevuus päiväntasaajaan nähden on 66 astetta. Tällainen polaarirata mahdollistaa myös napaseutujen merialueiden mittaamisen.

## Mittalaitteet

* Poseidon-3-altimetri merenpinnan korkeuden mittauksiin
* Advanced Microwave Radiometer (AMR), joka on mikroaaltoradiometri ilmakehän vesihöyryn mittauksiin
* Doppler Orbitography and Radio-positioning Integrated by Satellite (DORIS)
* Global Positioning System Payload (GPSP)
* Laser Retroreflector Array (LRA), laserheijastin

Lisäksi mukana olivat seuraavat mittalaitteet:

* Environment Characterization and Modelisation-2 (Carmen-2)
* Light Particle Telescope (LPT)
* Time Transfer by Laser Link (T2L2)

## Lähteet

## Aiheesta muualla
* Eumetsat
Glenn Cornick

**Glenn Douglas Barnard Cornick** (23. huhtikuuta 1947 Barrow-in-Furness, Cumbria, Iso-Britannia – 29. elokuuta 2014) oli brittiläinen muusikko, joka toimi Jethro Tullin alkuperäisbasistina. Hänen bassokuvioitaan on arvostettu korkealle yhtyeen historiassa, esimerkiksi kappaleessa *Bouree*.

Muutettuaan Blackpooliin hän liittyi vuonna 1966 Jethro Tullin esiasteeseen, seitsenhenkiseen soul-yhtyeeseen John Evan's Smash. Yhtye matkusti Lutoniin Lontoon lähistölle paremman suosion toivossa, mutta kun suosiota ei alkanut tulla, suurin osa yhtyeestä palasi pohjoiseen. Cornick ja laulaja-huilisti Ian Anderson kuitenkin jäivät ja perustivat Jethro Tullin paikallisten muusikoiden, kitaristi Mick Abrahamsin ja rumpali Clive Bunkerin, kanssa. 

Cornick oli mukana vuoden joulukuuhun 1970 ja soitti yhtyeen kolmella ensimmäisellä albumilla. Toisin kuin yhtyeen muut jäsenet hän tapasi juhlia kiertueilla ja jammailla muiden bändien kanssa. Lopulta Cornick lähti yhtyeestä manageri Terry Ellisin pyynnöstä ja levy-yhtiö Chrysalisin kannustamana. 

Jethro Tullin jälkeen hän perusti Wild Turkeyn, joka nautti levyillään ja kiertueilla pienimuotoista suosiota. Yhtyeen hajottua 1970-luvun puolivälissä hän muutti Yhdysvaltoihin ja lyhytaikaisen Paris-yhtyeen jälkeen hän lopetti musisoinnin yli kymmeneksi vuodeksi, jona aikana hän toimi ruokafirman myyntipäällikkönä.

2000-luvulla Cornick palasi musiikkimaailmaan kokoamalla uudelleen Wild Turkeyn, joka julkaisi muun muassa albumin *Live in Edinburgh* (2001). Cornick osallistui usein erilaisiin Jethro Tullin fanikokoontumisiin ympäri maailmaa.

## Diskografia
### Jethro Tull
**[[This Was]]* (1968)
**[[Stand Up]]* (1969)
**[[Benefit]]* (1970)
**[[Living in the Past]]* (kokoelma 1972)

### Wild Turkey
**Battle Hymn* (1971) 
**Turkey* (1972) 
**Stealer Of Years* (1996) 
**Final Performance* (2000) 
**Live In Edinburgh* (2001) 
**You & Me in the Jungle* (2006)

### Karthago
**Rock 'N' Roll Testament* (1975)

### Paris
**Paris* (1975) 
**Big Towne, 2061* (1976)

## Lähteet
*Benefit-albumin remasteroidun painoksen kansilehti

### Viitteet
The Jethro Tull Christmas Album

**The Jethro Tull Christmas Album** on Jethro Tullin albumi, jolla yhtye versioi vanhoja perinteisiä joululauluja sekä omia, uusia sekä vanhoja, teemaan liittyviä kappaleita.

## Kappaleet

#"Birthday Card at Christmas" – 3:37
#"Holly Herald" (Instrumental) – 4:16
#"A Christmas Song" – 2:47
#"Another Christmas Song" – 3:31
#"God Rest Ye Merry, Gentlemen" (Instrumental) – 4:35
#"Jack Frost and the Hooded Crow" – 3:37
#"Last Man at the Party" – 4:48
#"Weathercock" – 4:17
#"Pavane" (Instrumental) – 4:19
#"First Snow on Brooklyn" – 4:57
#"Greensleeves" (Instrumental) – 2:39
#"Fire at Midnight" – 2:26
#"We Five Kings" (Instrumental) – 3:16
#"Ring Out Solstice Bells" – 4:04
#"Bourée" (Instrumental) – 4:25
#"A Winter Snowscape" (Instrumental) – 4:57

## Muusikot

*Ian Anderson: laulu, akustinen kitara, huilu, mandoliini, pikkolo, perkussio
*Martin Barre: kitarat
*Jonathan Noyce: basso (kpl. 2, 5, 9, 11, 13 ja 15)
*Andrew Giddings: kosketinsoittimet, harmonikka, basso, urut
*Doane Perry: rummut, perkussio (kpl. 1, 4, 6, 8, 10, 12 ja 14)

*Dave Pegg: mandoliini (kpl. 3), basso (kpl. 4)
*James Duncan: rummut (kpl. 2, 5, 9, 11, 13 ja 15), perkussio (kpl. 3)
*The Sturcz jousikvartetti johtajana Laszlo Bencker (kpl. 10)
Ljubomir Lovrić

**Ljubomir Lovrić** (28. toukokuuta 1920 Novi Sad, Jugoslavian kuningaskunta &ndash; 26. elokuuta 1994 Belgrad, Jugoslavia) oli serbialainen jalkapallomaalivahti ja valmentaja. Hän edusti pelaajana sekä valmentajana Jugoslaviaa.

Lovrić valmensi arvokilpailuissa Jugoslavian maajoukkueen hopealle vuoden 1960 EM-kilpailuissa ja neljännelle sijalle vuoden 1962 MM-kilpailuissa. Lisäksi hän saavutti pelaajana vuoden 1948 kesäolympialaisissa Lontoossa hopeaa. Seuraurallaan hän edusti pelaajana Belgradin Punaista tähteä.

## Lähteet
*
Samojedi

**Samojedi** voi viitata useaan eri asiaan:

* Samojedit, yhteisnimitys eräille Uralin itäpuolella eläville kansoille
* Samojedikielet, uralilaisten kielten toinen päähaara
* Samojedinkoira, pystykorviin kuuluva arktinen koirarotu.
Treuhandanstalt

**Treuhandanstalt**, lyhyemmin **Treuhand**, oli Saksan liittotasavallan laitos, jonka tehtävänä oli Saksan jälleenyhdistymisen jälkeen yksityistää tai vaihtoehtoisesti lakkauttaa Saksan demokraattisen tasavallan valtio-omisteiset yritykset (Volkseigener Betrieb) markkinatalouden oppien mukaan ja varmistaa yritysten kilpailukyky sekä tehokkuus (§ 8 Treuhandgesetz). Laitos toimi liittotasavallan finanssiministeriön alaisuudessa. Se perustettiin vuonna 1990 ja lakkautettiin vuonna 1994. 

Treuhandanstalt otti haltuunsa noin 8&nbsp;500 itäsaksalaista VEB-yritystä, jotka työllistivät yhteensä noin neljä miljoonaa työntekijää. Se oli aikansa suurin holding-yhtiö. Laitos sai osakseen kritiikkiä molemmin puolin Saksaa tarpeettomista yritysalasajoista sekä varojen väärinkäytöstä ja tuhlauksesta. Yksi sen johtajista, Detlev Karsten Rohwedder, salamurhattiin vuoden 1991 huhtikuussa toimittuaan virassaan alle yhdeksän kuukautta.
Lauri Vainola

**Lauri Kustaa Vainola** (Lars Gustaf Vainola) (13. elokuuta 1888 Hausjärvi – 8. helmikuuta 1960 Hausjärvi) oli suomalainen taiteilija. Hän sairastui muutaman vuoden iässä ja menetti kuulonsa. Vainola opiskeli Ateneumissa maalausta ja kuvanveistoa. Hänen parhaana luomiskautenaan pidetään 1920-lukua. Hän teki puuleikkaustöitä, maalasi muun muassa Kolin maisemia ja järjesti ainakin yhden taidenäyttelyn Helsingissä. Vainola asui Hausjärven kirkonkylässä kirkon lähellä talossa, joka on vieläkin jäljellä. Vainola on haudattu Hausjärven Vanhalle hautausmaalle.

## Lähteet

## Aiheesta muualla
* Vainolan puuveistoksia *Akin keräilysivut*
Margaret Abbott

**Margaret Ives Abbott** (15. kesäkuuta 1878 – 10. kesäkuuta 1955) oli yhdysvaltalainen golfaaja, joka voitti olympiakultaa Pariisin olympialaisissa 1900. Abbott oli ensimmäinen yhdysvaltalainen naisolympiavoittaja.

## Lähteet
Aubigny-les-Pothées

**Aubigny-les-Pothées** on kunta Ardennesin departementissa Champagne-Ardennen hallintoalueella Ranskassa. Kunnassa oli vuoden 1999 väestönlaskennassa 319 asukasta. Aubigny-les-Pothéesin pinta-ala on 10 neliökilometriä. 

## Lähteet

## Aiheesta muualla
Dominique Gardères

**Dominique Maximilien Gardères** (s. 22. lokakuuta 1856 – kuolinaikaa ei tiedetä) oli ranskalainen esteratsastaja. Hän jakoi kultamitalin korkeushypyssä Pariisin olympialaisissa 1900 Giovanni Giorgio Trissinon kanssa.

## Lähteet

## Aiheesta muualla
* Databaseolympics.com
Autruche

**Autruche** on kunta Ardennesin departementissa Champagne-Ardennen hallintoalueella Ranskassa. Kunnassa oli 44 asukasta vuoden 1999 väestönlaskennassa.Autruchein pinta-ala on kahdeksan neliökilometriä.

## Lähteet
Blanchefosse-et-Bay

**Blanchefosse-et-Bay** on kunta Ardennesin departementissa Champagne-Ardennen hallintoalueella Ranskassa. Kunnassa oli 152 asukasta vuoden 1999 väestönlaskennassa. Blanchefosse-et-Bayn pinta-ala on 20 neliökilometriä.

## Lähteet
Ukkometso (kappale)

**Ukkometso** (PSCD 164) on Pate Mustajärven kappale ja single vuodelta 2000. Sen on säveltänyt J. Karjalainen ja sanoittanut Timo Kiiskinen. Kappaleesta tuli Mustajärven suosituimpia hittejä. Se oli mukana samannimisellä albumilla, joka julkaistiin 27. marraskuuta 2000.

Kappaleen aihe on saatu J. Karjalaisen mukaan Ilta-Sanomissa olleesta uutisesta, jonka mukaan ukkometso oli hyökännyt miehen kimppuun raadellen hänet.

## Kappaleet
#

## Aiheesta muualla
* Ukkometso discogs.com -sivustolla

## Lähteet
Aouste

**Aouste** on kunta Ardennesin departementissa Champagne-Ardennen hallintoalueella Ranskassa. Kunnassa oli 209 asukasta vuonna 2021. Aousten pinta-ala on 12,8 neliökilometriä.

## Lähteet
Charleville-Mézières

**Charleville-Mézières** on kunta Ardennesin departementissa Grand Estin hallintoalueella Ranskassa. Charleville-Mézières sijaitsee Champagnen historiallisen maakunnan alueella. Kunnassa oli 49 975 asukasta vuoden 2009 väestönlaskennassa. Charleville-Mézièresin pinta-ala on 31 neliökilometriä.

## Lähteet
Posavinanajokoira

**Posavinanajokoira** () on Kroatiasta kotoisin oleva koirarotu. Posavinanajokoiran nimi on johdettu sen kotiseudusta, joka on leveä Savan jokilaakso eli Posavinan laakso Zagrebin kaakkoispuolella. Rotu kuuluu FCI:n roturyhmään 6.

## Ulkonäkö

Melko vankkarakenteinen koirarotu, mutta ei normaalia vankempi koira. Selkä on pitkä. Pää on kapea ja noin 20–24&nbsp;cm pitkä. Silmät ovat suuret ja väriltään tummat. Silmistä tulisi korostua lempeä ilme. Korvat ovat ohuet ja riippuvat. Karva on pinnanmyötäistä, pituudeltaan noin 2–3&nbsp;cm pitkää. Posavinanajokoiran väreiksi sallitaan kaikki punertavan vehnänvärin sävyt. Valkoinen merkki voi olla esimerkiksi päässä, kaulassa, vatsan alla ja hännänpäässä. Valkoista väriä ei saa olla yli kolmasosaa kokonaisvärityksestä.

## Luonne

Posavinanajokoira on erittäin kestävä ja hyvä metsästäjä, erityisesti se on jäniksen ja ketun metsästäjä. Rotu on myös hyvä jäljestäjä. Luonteeltaan se on hyvin vilkas ja oppivainen. Posavinanajokoira on myös todella hyväluonteinen ja kiintyy helposti omistajaansa.

## Historia

Posavinanajokoira on ikivanha rotu. Sen olemassaolosta on todisteita 1400-luvulta. Rotu oli hyvin arvossa pidetty niin Kroatissa kuin lähialueillakin. Ensimmäisen kerran posavinanajokoira nähtiin näyttelyssä vuonna 1924.

## Lähteet
*Kennelliiton rotumääritelmä (pdf)
Flize

**Flize** on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin 11 kilometriä Charleville-Mézièresin kaupungista etelään.

Kunta muodostettiin 1. tammikuuta 2019. Tuolloin neljä kuntaa Balaives-et-Butz, Boutancourt, Élan ja Flize yhdistyivät muodostaen uuden Flizen kunnan.

Élanin kylään perustettiin sisterssiläisluostari 1100-luvun puolessa välissä. Luostarista kehittyi vauras. Ranskan suuren vallankumouksen jälkeen 1700-luvun lopulla se alkoi taantua, ja lopulta se osittain tuhoutui 1800-luvun alussa. Luostarista on jäljellä asuntola, kappeli sekä luostarikirkko, joka on muutettu seurakuntakirkoksi. Kirkkoon on haudattu Neversin kreivi Filip II.
 


Tiedosto:ÉLAN -Ardennes- ancienne abbaye cistercienne, logis et chapelle abbatiaux.jpg|Entisen luostarin asuntola ja kappeli (Élan)
Tiedosto:FR-08-Flize.JPG|Saint-Rémyn kirkko (Flize)
Tiedosto:Balaives et Butz (08 Ardennes) - Église Saint-Pierre-aux-Liens - Photo Francis Neuvens lesardennesvuesdusol.fotoloft.fr.JPG|Saint-Pierre-aux-Liensin kirkko (Balaives-et-Butz)
Tiedosto:Boutancourt-FR-08-église-02.jpg|Saint-Rémyn kirkko (Boutancourt)


## Lähteet

## Aiheesta muualla
Kakskerran kirkko

**Kakskerran kirkko** sijaitsee Turun eteläpuolella, Kakskerran saarella samannimisen entisen kunnan alueella. Kirkon on suunnitellut Christian Friedrich Schröder ja se rakennettiin vuosina 1765–1769. Kirkko on keskiaikaisen mallin mukaan rakennettu, suorakaiteen muotoinen ja yksilaivainen. Rakennusaineena on harmaakivi. Kirkko vihittiin tarkoitukseensa 1770. Kirkon kellotapulin on suunnitellut C. Bassi vuonna 1824.

Tarinan mukaan paikalliset kalastajat saivat yllätyksekseen mereltä suunnattoman suuren kalansaaliin. Niinpä he ajattelivat, että tämän alueen täytyy olla siunattu. Tapahtuman seurauksena saarelaiset päättivät rakentaa paikalle kirkon.

Vuonna 1940 kirkossa tehtiin suuri restaurointi, jolloin kirkon kiinteä sisustus uusittiin lähes kokonaan arkkitehti Erik Bryggmanin suunnitelman mukaan. Hänen suunnittelemiaan ovat myös alttaritaulun yläpuolelle enkeliveistosten väliin ripustettu risti, kirkon länsipäässä oleva parvi sekä alttarikaide. Kirkon alttaritaulu on 1600-luvulla tammilevylle tehty signeeraamaton öljymaalaus, jonka aiheena on ehtoollisen asettaminen. Kirkon alkuperäisestä alttarista on jäljellä ainoastaan sen vuonna 1843 tehty kehystys.

Nykyisin Kakskerran kirkko on yksi Turun Martinseurakunnan kolmesta kirkosta. Merenrannalla sijaitseva kirkko on kesäisin erityisen suosittu vihkikirkko. Hyvän akustiikan takia kirkossa järjestetään myös konsertteja. Talvisin Kakskerran kirkossa järjestetään jumalanpalveluksia suurina juhlapyhinä ja erikseen ilmoitettuina päivinä. Kesä-, heinä- ja elokuussa kirkossa on jumalanpalvelus joka sunnuntai-ilta.

Museovirasto on vuonna 2009 määritellyt Kakskerran kirkon yhdeksi Suomen valtakunnallisesti merkittävistä rakennetuista kulttuuriympäristöistä.

## Lähteet

* Turun ja Kaarinan seurakuntayhtymä: Kakskerran kirkko 
* Kirkkoon.fi: Kakskerran kirkko
* Muuka.com: Kakskerran kirkko 
### Viitteet

## Aiheesta muualla

*
EGP-satelliitti

***Experimental Geodetic Payload*** eli **EGP** on japanilainen geodeettinen tutkimussatelliitti.

## Historia

Satelliitti laukaistiin Maata kiertävälle radalleen 13. elokuuta 1986. Laukaisu tehtiin H-1 -kantoraketilla Tanegashiman avaruuskeskuksesta Japanista . Pian laukaisunsa jälkeen se sai nimekseen *Ajisai*, vaikkakin satelliitti tunnetaan paremmin nimellä EGP tai EGS.

## Rakenne ja tehtävä

EGP on ns. passiivinen satelliitti. Sen mukana ei ole mittalaitteita, vaan sen päätehtävänä on heijastaa siihen suuntautuvaa valoa. EGP:n pintaa peittää 318 pientä peiliä ja 1436 laserheijastinta. Satelliitti on pallomainen, halkaisijaltaan 2,15 m. Sen kokonaismassa on 685 kg.

Satelliitti kiertää Maapalloa, ja sen tarkoitus on geodeettinen. Suuntaamalla satelliittiin laservaloa ja mittaamalla säteen paluuaikaa, voidaan määrittää tarkka maantieteellinen sijainti. Tämän lisäksi tulee tuntea satelliitin radan ominaisuuksia. Tätä tekniikkaa on hyödynnetty Japanin saarten sijaintien määrittämiseen.

### Radan ominaisuuksia

EGP kiertää Maata noin 1480 km:n korkeudessa ympyränmuotoisella radalla. Ratatason kaltevuus päiväntasaajaan nähden on 50 astetta. Satelliitin kiertoaika maapallon ympäri on 116 minuuttia.

## Visuaalinen näkyvyys

EGP on peileineen ja heijastimineen kuin taivaallinen diskopallo. Kun satelliitti on Auringon valaisema ja sen tarkkailija Maan varjossa (aamu- tai iltahämärän aikaan), EGP näkyy taivaalla hyvin tiheästi vilkkuvana satelliittina. Sen välähdysjakso on sekunnin murto-osia. Tämän satelliitin voi erottaa yötaivaalta paljain silminkin kauempana kaupunkien valoista, mutta paremmin sitä pääsee tarkkailemaan pienen kiikarin avulla. Satelliitin ylitykseen kuluu aikaa kymmenkunta minuuttia.

## Lähteet

## Aiheesta muualla
*Japan Aerospace Exploration Agency (JAXA) - Ajisai EGS
Gespunsart

**Gespunsart** on kunta Ardennesin departementissa Champagne-Ardennen hallintoalueella Ranskassa. Kunnassa oli 1 125 asukasta vuoden 1999 väestönlaskennassa. Gespunsartin pinta-ala on 21 neliökilometriä.

## Lähteet

## Aiheesta muualla
Grandpré (Ardennes)

**Grandpré** on kunta Pohjois-Ranskassa Ardennesin departementissa Grand Estin alueella. Se sijaitsee Aire-joen varrella, noin 17 kilometriä Vouziers’n kaupungista kaakkoon.

Kunta muodostettiin 1. tammikuuta 2016. Tällöin kaksi kuntaa Grandpré ja Termes yhdistyivät muodostaen uuden Grandprén kunnan.

Kunnan keskustassa oleva barokkityylinen linna *Château de Grandpré* on peräisin Ludvig XIII:n ajalta vuodelta 1618. Linna kuului Joyeusen suvulle, ja sitä kutsutaan myös Joyeusen kreivien linnaksi. Linnan sisäänkäynti on monumentaalisen portin kautta, joka on nimeltään oikeuden portti, *Porte de la Justice*. Linnan ympäristöön pääsee tutustumaan ympäri vuoden, mutta sisätiloihin ainoastaan kesäisin. Saint-Médardin kirkon vanhimman osat ovat peräisin 1200-luvulta. Kirkon laiva ja kuori ovat 1400-luvulta. Kirkon sisällä on paikallisen suurmiehen Claude de Joyeusen mausoleumi.


Tiedosto:Grandpré, église, est.jpg|Saint-Médardin kirkko
Tiedosto:Eglise Saint-Medard Grandpre Ardennes France 004.JPG|Claude de Joyeusen mausoleumi


## Lähteet

## Aiheesta muualla
Monthermé

**Monthermé** on kunta Ardennesin departementissa Champagne-Ardennen hallintoalueella Ranskassa. Kunnassa oli 2 791 asukasta vuoden 1999 väestönlaskennassa. Monthermén pinta-ala on 32 neliökilometriä.

## Lähteet
Marampudi Joji

**Marampudi Joji** (7. lokakuuta 1942 – 27. elokuuta 2010) oli Hyderabadin katolinen arkkipiispa vuodesta 2000 kuolemaansa saakka. Hänet vihittiin papiksi 14. joulukuuta 1971. Ennen kuin seurasi Saminini Arulappaa Hyderabadissa Joji toimi piispana Khammamin ja Vijayawadan hiippakunnissa.

## Aiheesta muualla
* Catholic-hierarchy.org: Archbishop Marampudi Joji
Rethel

**Rethel** on kunta Ardennesin departementissa Grand Estin hallintoalueella Ranskassa. Rethel sijaitsee Champagnen historiallisen maakunnan alueella. Kunnassa oli 8 052 asukasta vuoden 1999 väestönlaskennassa. Rethelin pinta-ala on 19 neliökilometriä.

## Lähteet
Vendresse

**Vendresse** on kunta Pohjois-Ranskassa Ardennesin departementissa Grand Estin alueella. Se sijaitsee noin 24 kilometriä Charleville-Mézièresin kaupungista länteen. Kunnan kautta kulkee kanava Canal des Ardennes.

*Château de la Cassine* rakennettiin vuonna 1572, ja se oli yksi Ranskan kauneimmista renessanssilinnoista. Sen rakennuttivat Neversin herttua Louis de Gonzagues ja hänen vaimonsa Henriette de Clèves. La Cassinen kylässä linnan lähistöllä on entinen luostari *Couvent des Cordeliers*. Se rakennettiin vuosina 1579-1587. Ranskan suuren vallankumouksen aikana 1700-luvun lopulla luostari kansallistettiin ja siitä tehtiin maatila.

Kunnan alueella on lasten vapaa-ajan puisto *Domaine de Vendressessa*. Se tarjoaa erilaisia urheilu- ja harrasteaktiviteettejä. 


Tiedosto:ChateauLaCassine08.jpg|Château de la Cassinen rauniot
Tiedosto:Vendresse La Cassine - Couvent des Cordeliers - Photo Francis Neuvens lesardennesvuesdusol.fotoloft.fr.jpg|Entinen luostari


## Lähteet

## Aiheesta muualla
Gimlet

**Gimlet** on drinkki, joka tehdään ginistä ja makeutetusta limettimehusta tai tuoreesta sitruunamehusta ja sokerisiirapista. Sokerisiirappi on tehty vedestä ja sokerista 1:1-suhteessa. Ginin sijaan juoman väkevä osa saatetaan myös korvata vodkalla. Juoma tarjoilla usein grogilasista jäillä ja sitruunalla koristeltuna.

## Historia
Tarinan mukaan gimletin olisi keksinyt englantilainen Thomas D. Gimlette joka palveli kirurgina Britannian Kuninkaallisessa laivastossa 1800- ja 1900-lukujen vaihteessa. Väitetään hän olisi sekottanut sitruunamehua giniin jotta olisi saanut miehistön käyttämään sitruunamehua C-vitamiinin saannin turvaamiseksi keripukkia vastaan. Tätä ei kuitenkaan pidetä totena, vaan ainoastaan hyvänä tarinana.

Yhdysvaltalaisen dekkarikirjailija Raymond Chandlerin vuoden 1953 romaanin *[[Pitkät jäähyväiset]]* tärkeä hahmo Terry Lennox muistetaan mieltymyksestään gimletiin. Gimlet mainitaan kirjan sivuilla 21 kertaa. *Pitkät jäähyväiset* ilmestymisen jälkeen gimletistä tuli Yhdysvalloissa kuuluisaa ja suosittua.

## Lähteet

## Aiheesta muualla

*
Portugalinseisoja

**Portugalinseisoja** () on Portugalista kotoisin oleva koirarotu, joka kuuluu FCI:n roturyhmään 7. Se oli vuonna 2019 kotimaassaan neljänneksi suosituin portugalilainen rotu.

## Ulkonäkö
Portugalinseisojalla on normaalit mittasuhteet ja kiinteä rakenne. Selkä on leveä ja lyhyt. Pää on hieman raskas, mutta sopusuhtainen. Silmien tulisi olla suuret, soikeat ja keskenään samanlaiset, väriltään kastanjanruskean sävyiset. Silmistä tulisi korostua ilmeikäs ja eloisa katse. Korvat ovat riippuvat ja ylöskiinnittyneet, noin 15 cm pitkät. Karva on lyhyttä ja vahvaa, ei kovin pehmeää. Portugalinseisoja on väriltään joko yksivärinen keltainen tai ruskea tai keltainen/ruskea valkoisin merkein.

Alun perin portugalinseisojasta tunnettiin myös pitkäkarvainen muunnos, jota pidettiin alkuperäisenä tyyppinä. FCI ei kuitenkaan hyväksy pitkäkarvaisuutta.

## Luonne ja käyttäytyminen
Portugalinseisoja on hyvä ja sitkeä liikkuja. Rodulla tulisi olla voimakas työskentelyhalu. Sille tyypillisiä luonteenpiirteitä ovat nöyryys ja sosiaalisuus. Se on myös todella kiintyvä ja  joskus rodun kiintyvyys saattaa olla jopa liiallista. Vilkkaus ja eloisuus ovat myös portugalinseisojan tunnusmerkkejä.

## Alkuperä
Portugalinseisojaa voidaan pitää rakenteensa ja luonteensa perusteella hyvin alkuperäisenä rotuna. *Perdigueiro* tarkoittaa peltopyytä, mikä viittaa sen alkuperäiseen käyttötarkoitukseen. Rodun esi-isät olivat 400-500-luvuilla eläneitä haukkakoiria, jotka kulkeutuivat Iberian niemimaalle toistaiseksi tuntemattomasta lähtömaasta. Portugaliin saapui laivoja lähes kaikkialta, joten koirien alkuperä on jäänyt epäselväksi. Joka tapauksessa näistä haukkakoirista jalostui aikojen saatossa paikallinen rotu, *podengo de mastra* ("seisova ajokoira"), joka oli nykyisen portugalinseisojan suora kantarotu. Podengo de mastran lisäksi Desmond Morris uskoo myös espanjalaisten koirien vaikuttaneen rodun perimään. Podengo de mastra mainittiin jo 1200-luvun lopulla portugalilaisessa metsästyskirjassa, ja samoihin aikoihin Afonso III maalasi jo koiria, jotka vastasivat tyypiltään nykyistä rotua. Samaten 1200-luvun lopulla Gaston Phoebus kirjoitti portugalilaisesta haukkakoirasta, jolla oli kookas pää, kaunis, suuri runko ja kanelinruskea-valkoinen karvapeite.

Tästä voidaan päätellä, että portugalinseisoja on ollut olemassa Portugalissa jo 1300-luvun loppupuolella, ja sen uskotaankin olevan useimpien merkittävien eurooppalaisten seisojien kantarotu. Mm. pointterin tiedetään mitä todennäköisimmin polveutuvan portugalilaisen liikemiehen Englantiin 1700-luvun alussa viemistä portugalinseisojista.

## Lähteet
*Kennelliiton rotumääritelmä (pdf)

### Viitteet
Betanian kirkko

**Betanian kirkko** oli Turussa sijainnut Alexander Nyströmin suunnittelma jugend-tyylinen kirkko. Vuonna 1908 valmistunut 700-paikkainen kirkko sijaitsi nykyisen Betanian palvelutalon piha-alueella lähellä Itäisen Pitkänkadun ja Betaniankadun kulmaa. Turun Kaupunkilähetyksen (nyk. Tukenasi ry) omistamaan kirkkoon tuli vuonna 1921 vuokralaiseksi Martinseurakunta, jolla ei tuolloin ollut omaa kirkkoa. Vuokrasuhde jatkui vuoteen 1933, jolloin Martinkirkko valmistui.

Betanian kirkko tuhoutui korjauskelvottomaan kuntoon talvisodan pommituksissa 25. ja 27. joulukuuta 1939 sekä pahiten 4. helmikuuta 1940. Näkyviä jälkiä Itäisellä Pitkäkadulla sijainneesta kirkosta on vähän. Vuonna 1908 kirkon pihapiiriin valmistui myös työkeskus Betania, joka seisoo yhä samaisella paikalla ja toimii päiväkotina. Itse kirkosta ovat jäljellä ainoastaan osa portaikon mukulakivistä julkisivua ja kappale kivijalkaa.  

Kirkosta on säilynyt hyvin vähän kuvia. Tämän vuoksi kirkon olemassaolo on jäänyt monelle sodan jälkeen syntyneelle turkulaiselle täysin tuntemattomaksi. Betanian kirkko oli ainoa täysin tuhoutunut kirkko Turussa. 

Martin seurakunnan täyttäessä 80 vuotta vuonna 2001 Turun Kaupunkilähetys (nyk. Tukenasi ry) päätti sijoittaa kirkon sijaintipaikalle muistomerkin. Betoniselle, mukulakivin koristellulle taustalle on kiinnitetty muistolaatta, johon on kaiverrettu kuva kirkosta ja teksti tuhoutumisvuosista.  

Betaniankatu on nimetty kirkon mukaan vuonna 1923. Kirkko puolestaan sai nimensä Palestiinan Betanian kylästä, jonka lähettyvillä lausuttiin ensimmäinen lähetyskäsky Raamatun mukaan.  

## Kuvagalleria

Tiedosto:Betanian kirkon jäännökset jäännösten muistolaatta 02.JPG|Betanian kirkon muistolaatta.
Tiedosto:Betanian kirkon jäännökset 01.JPG|Betanian kirkon mukulakivinen julkisivu
Tiedosto:Betanian kirkon jäännökset 06.JPG|Betanian kirkon jäännökset Itäiseltä Pitkäkadulta kuvattuna.


## Lähteet

## Aiheesta muualla

* Kuva Betanian työkeskuksesta (kuvassa oikealla näkyy kirkosta säilynyt mukulakivinen portaikko).
* Kuvasarja Turusta, yksi kuvista esittää Betanian kirkkoa ulkoa ja yksi sisältä
Warcq (Ardennes)

**Warcq** on kunta Ardennesin departementissa Champagne-Ardennen hallintoalueella Ranskassa. Kunnassa oli 1 449 asukasta vuoden 1999 väestönlaskennassa. Warcqin pinta-ala on yhdeksän neliökilometriä.

## Lähteet

## Aiheesta muualla
Angelica Catalani

**Angelica Catalani** (10. toukokuuta 1780 – 12. kesäkuuta 1849) oli italialainen sopraano. Opiskeltuaan muun muassa Firenzessä hän teki kuusitoistavuotiaana oopperadebyyttinsä Venetsian Teatro La Fenicessä. Laulajatar saavutti aikanaan Euroopassa laajaa mainetta; hän esiintyi esimerkiksi Lissabonissa, Pariisissa ja Lontoossa. Hän kuoli Pariisissa koleraan.

## Lähteet
* Kimbell Art Museum Exhibition Catalog, Number 54: Angelica Catalani, 1806
Kurjet lentävät

**Kurjet lentävät** () on neuvostoliittolainen elokuva vuodelta 1957. Se kertoo toisesta maailmansodasta Neuvostoliitossa. Se kuvaa sodan julmuutta ja ihmisen sieluun jääviä vammoja. 

Elokuvalle myönnettiin Kultainen palmu Cannesin elokuvajuhlilla 1958. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

Elokuva perustuu Viktor Rozovin näytelmään *Vetšno živyje*.

## Näyttelijät

## Lähteet

## Kirjallisuutta
*Kassila, Matti: ”Katsoin Mihail Kalatozovin elokuvan Kurjet lentävät”, *Filmihullu* 5/2009.
Ratikkamuseo

**Ratikkamuseo** tai **Raitioliikennemuseo** on Helsingin kaupunginmuseon alaisuudessa toimiva erikoismuseo Helsingin Taka-Töölössä. Museo esittelee Helsingin raitioliikenteen historiaa. Se on sijoitettu Helsingin vanhimpaan, vuodelta 1900 peräisin olevaan raitiovaunuhalliin, jonka on suunnitellut arkkitehti Waldemar Aspelin.

Raitioliikennemuseo kertoo Helsingin joukkoliikenteen historian vaiheet aina hevosraitiovaunuista alkaen. Museossa on raitiovaunuja sekä runsaasti niihin liittyvää esineistöä ja kuvia. Kiskoilla on myös helsinkiläisten kesäkuumalla suuresti suosima seinätön avovaunu, jota käytettiin viimeksi vuoden 1952 olympialaisten aikana. Ajurien ja rahastajien asut sekä varusteet eri vuosikymmeniltä kertovat heidän tekemästään työstä. Museossa on sähköraitiovaunut ja kengityspaja rinnakkain.

Helsingin kaupunginmuseo avasi 12. kesäkuuta 2008 uudistuneen Ratikkamuseon osana Kulttuuritehdas Korjaamon tarjontaa.

## Historia

Helsingin kaupungin liikennelaitoksen edeltäjät, Helsingin Omnibusosakeyhtiö harjoittivat liiketoimintaansa vuodesta 1887 alkaen Töölössä Ruusulan huvila-alueella. Hevosraitiovaunuliikenteen tarpeisiin alueella oli muun muassa hevostallit, vaunuvaja, pesutupa, öljyvarasto ja satulaverstas. Yhtiön nimi muutettiin hevosraitioliikennettä suunniteltaessa vuonna 1890 Helsingin Raitiotie- ja Omnibusosakeyhtiöksi. Se vastasi raitioliikenteen rakentamisesta ja liikennöinnistä Helsingin alueella ja yksityisillä esikaupunkilinjoilla Kulosaaressa, Haagassa ja Munkkiniemessä 1910-luvulta alkaen. Raitiovaunujen ohella liikenteessä oli edelleen omnibusseja. Helsingin kaupunki hankki yhtiön osake-enemmistön vuonna 1913.

Helsingissä säännöllinen liikenne alkoi vuonna 1891. Ensimmäiset hevosvetoiset vaunut kulkivat reiteillä Kaivopuisto–Töölö ja Lapinlahti–Sörnäinen. Vuosisadan vaihteessa raitiovaunuliikenne sähköistettiin. Sähköraitiotieliikenteen alkaminen merkitsi alueen muuttumista uudenaikaiseksi hallialueeksi.

Vuonna 1900 valmistui vaunuhalli, nykyinen Raitioliikennemuseo, joka on arkkitehti Valdemar Aspelinin suunnittelema. Rakennuksen kummassakin päässä oli alun perin ovet, joten vaunut voitiin ajaa sen läpi. Lisäksi rakennuksessa toimi hevosten kengityspaja. Myöhemmin rakennettiin viereen laajempi vaunuhalli, nykyinen Töölön raitiovaunuvarikko.

## Vaunuhallista museoksi

Vaunuhallin muuttaminen museoksi alkoi 1980-luvun puolivälissä. Museo valmistui vuonna 1992. Lokakuussa 1993 Helsingin kaupungin liikennelaitos luovutti museokokoelmansa Helsingin kaupunginmuseolle, ja Raitioliikennemuseo avattiin yleisölle. Museoon on ilmainen sisäänpääsy.

## Näyttelyt
* *Vuosisadan ratikkamatka Ratikkamuseossa* (Alkanut 12.6.2008)
* *Joukkoliikenne Helsingissä* (Päättynyt 2.9.2007)

## Katso myös
* Helsingin raitiolinjat
* Museoraitiovaunu  

## Lähteet

## Aiheesta muualla

*Helsingin kaupunginmuseo, Ratikkamuseo
Arica-Parinacota

**Región de Arica-Parinacota** on yksi Chilen 13 alueesta. Se sijaitsee maan pohjoisosassa. Se on Chilen uusin alue – siitä tuli toimiva 8. lokakuuta 2007. Alueen pääkaupunki on Arica. Alueella oli 226&nbsp;068 asukasta vuoden 2017 väestönlaskennassa ja pinta-alaa sillä on 16&nbsp;873 km².

## Lähteet

## Aiheesta muualla